সুমঙ্গল, এমপিএসের পর এবার সিবিআইয়ের নজরে অর্থলগ্নি সংস্থা সিলিকন। শুক্রবার সকাল থেকেই রাজ্যজুড়ে সংস্থার অফিসগুলিতে তল্লাসি অভিযান চালায় সিবিআই। অভিযান চলে  সিলিকন প্রজেক্ট প্রাইভেট লিমিটেডের একাধিক কর্তার বাড়িতেও।
 ওয়েব ডেস্ক: সুমঙ্গল, এমপিএসের পর এবার সিবিআইয়ের নজরে অর্থলগ্নি সংস্থা সিলিকন। শুক্রবার সকাল থেকেই রাজ্যজুড়ে সংস্থার অফিসগুলিতে তল্লাসি অভিযান চালায় সিবিআই। অভিযান চলে  সিলিকন প্রজেক্ট প্রাইভেট লিমিটেডের একাধিক কর্তার বাড়িতেও। শুক্রবার সকাল থেকেই প্রায় ১৬-১৭ টি দলে ভাগ হয়ে রাজ্যজুড়ে সিলিকন সংস্থার অফিসগুলিতে তল্লাসি চালায় সিবিআই। কয়েকমাস আগেই গ্রেফতার হন সংস্থার মালিক শিবনারায়ণ দাস। সারদাকর্তা সুদীপ্ত সেনের শিক্ষাগুরু হিসেবে পরিচিত শিবনারায়ণ এখন হাজতে। তাঁর হাওড়ার জগাছার ধাড়সার বাড়িতেও আজ হানা দেয় সিবিআই। অন্যদিকে, অভিযান চালানো হয় সিলিকন প্রজেক্ট প্রাইভেট লিমিটেডের একাধিক কর্তার বাড়িতে। সংস্থার এক্সিকিউটিভ বোর্ডের সদস্যদের মধ্যে একজন নরেশচন্দ্র গুপ্তার কেষ্টপুর পূর্বপাড়ার বাড়িতেও হানা দেন সিবিআই অফিসাররা। সিবিআই সূত্রে খবর, তাঁর বাড়ি থেকে মিলেছে একাধিক গুরুত্বপূর্ণ নথি। কলকাতার পাশাপাশি নন্দীগ্রাম, খেজুরি, কাঁথি সহ অন্যান্য জেলাগুলিতেও সিলিকনের অফিসে তল্লাসি চালায় সিবিআই।